《宋章庙乐舞歌十五首 其五 昭夏乐》
南北朝·殷淡

閟宫黝黝，复殿微微。璿除肃炤，釭璧彤辉。黼帟神凝，玉堂严馨。

圜火夕耀，方水朝清。金枝委树，翠镫伫县。渟波澄宿，华汉浮天。

恭事既夙，虔心有慕。仰降皇灵，俯宁休祚。

作者简介：南朝宋陈郡长平人，字夷远。才士。历黄门吏部郎，太子中庶子、领步兵校尉。孝武帝时以文章见知。文帝章太后庙祭祀缺乐章，淡奉武帝命为著新歌。